stanford-oval/wikipedia huggingface dataset:
Vihreäsaaren tuulivoimapuisto

| Vihreäsaaren tuulivoimapuisto |
| --- | --- |
 Vestas toimitti Vihreäsaaren uudemman tuulivoimalan.
Valtio:  Suomi
Sijainti:  Oulu
Koordinaatit:  65°00′32″N, 25°23′56″E
Perustaja:  PVO Innopower Oy 
Rakennuttaja:  European Energy 
Omistaja:  European Energy 
Operaattori:  wpd Finland Oy 
Voimalaitos
Tyyppi:  maatuulivoimalaitos
Tuulivoimala:  1 × Vestas V126 (3,45 MW)
Kapasiteetti:  3,45 MW
 fiVihreäsaaren tuulivoimapuisto 
Commons:  luokka
Vihreäsaaren tuulivoimapuisto oli Pohjois-Pohjanmaalla Oulun Vihreäsaaren satamassa sijainnut tuulivoimapuisto, jossa toimi kaksi tuulivoimalaitosta. Ne purettiin ja tilalle rakennettiin uusi tuulivoimalaitos, jonka kapasiteetti on 3,45 megawattia. Voimalan on rakentanut ja sen omistaa European Energy  ja sitä operoi wpd Finland Oy .
Saaressa toimii myös Vihreäsaaren aurinkovoimapuisto. Sekä vanha tuulivoimapuisto että uusi tuulivoimalaitos esitetään samassa artikkelissa, vaikka ne ovatkin eri yhtiöiden laitoksia.
Yleistä

Uusi voimalaitos sijaitsee Vihreäsaaren länsireunalla. Se on pystytetty vanhan Winwindin suuremman voimalaitoksen perustuksille, jonka vuoksi sitä kutsutaan toisinaan tunnuksella Vihreäsaari Retrofit. Se on tanskalaisen Vestaksen valmistama 3,45 megawatin tuulivoimalaitos, jonka mallista ei ole tarkempaa tietoa.
Historiaa > Vihreäsaaren tuulivoimapuisto

Pohjolan Voiman tytäryhtiö PVO Innopower Oy oli 2000-luvun alussa Suomessa suuri toimija tuulivoima-alalla. Se luotti hankinnoissaan usein Winwindin tuulivoimaloihin.
Vihreäsaareen pystytettiin ensimmäinen tuulivoimalaitos vuonna 2001 ja se käynnistettiin syyskuussa. Se oli suomalaisen Winwindin valmistama WWD-1, jonka napakorkeus oli 56 metriä, tuuliturbiinin halkaisija 56 metriä ja kapasiteetti 1,0 megawattia. Kolme vuotta myöhemmiin pystytettiin siitä 320 metrin päähän  toinen tuulivoimala, joka käynnistettiin joulukuussa 2004. Tämä oli myös Winwindin valmistama tuulivoimalaitos eli WWD-3, jonka napakorkeus on 90 metriä, tuuliturbiinin halkaisija 90 metriä ja kapasiteetti 3,0 megawattia. Se oli valmistuessaan Suomen suurin tuulivoimala. Viimeiseksi pystytetyn voimalan tuuliturbiinin siivet oli maalattu punaraidalliseksi.
VTT:n keräämissä tuulivoiman vuositilastoissa ensimmäistä tuulivoimalaa kutsuttiin aluksi tunnuksella Oulu 1 ja toista Oulu 2, mutta vuoden 2007 jälkeen olivat tunnukset Vihreäsaari T1 ja Vihreäsaari T2.
Voimalaitokset oli hankittu Winwindiltä pilottilaitoksiksi, mutta niiden toiminta oli koko ajan epävarmaa. Ensimmäisen voimalan vuosituotannot olivat aluksi 1,8–2,3 gigawattituntia, mutta ne laskivat myöhemmin epävarman toimintansa vuoksi 0,4–0,7 gigawattituntiin vuodessa. Toisen voimalan vuosituotannot vaihtelivat 2,8–4,8 gigawattituntia.
Voimaloiden valmistaja Winwind meni vuonna 2013 konkurssiin. Samana vuonna uutisoitiin, että pitkään pysähdyksissä ollutta vanhempaa voimalaa ei varaosien heikon saatavuuden takia enää käynnistetä, vaan se on tarkoitus purkaa ja tilalle pystytettäisiin uusi voimalaitos. Uudemman voimalaitoksen sähkökaappi oli saman uutisen mukaan syttynyt aiemmin palamaan, mutta se oli saatu korjattua. Innopowerin taloudellinen tilanne kuitenkin heikkeni ja se alkoi myydä tuulivoimaloitaan ja muita hankkeitaan pois. Se meni lopulta konkurssiin syksyllä 2016.
Vihreäsaari saatiin ilmeisesti myytyä European Energylle, joka vuonna 2016 kertoi purkavansa molemmat tuulivoimalat. Vanhempi voimalaitos oli tarkoitus romuttaa, mutta uudemmalle oli jokin muu suunnitelma.
Historiaa > Vihreäsaaren tuulivoimalaitos

Voimaloiden tilalle aiottiin rakentaa uusi tuulivoimalaitos ja sille olikin saatu rakennuslupa. Lokakuussa 2016 tuulipuiston omistus oli siirtynyt European Energylle. Uudemman Winwindin tuulivoimalaitoksen paikalle pystytettiin vuonna 2017 tanskalaisen Vestasin valmistama tuulivoimalaitos.
Voimala Oulussa.
Voimalat kesäkuussa 2006.
Kaksi Winwindin voimalaa joulukuussa 2007
Winwind WWD-3 huhtikuussa 2012.
Lähikuva WWWD-3:n konehuoneesta.
Vestasin uusi tuulivoimala.
Aiheesta muualla

Kuvia tai muita tiedostoja aiheesta Vihreäsaaren tuulivoimapuisto Wikimedia Commonsissa
Vsevolod (Volynian ruhtinas)

Volynian ruhtinaan vaakuna
Vsevolod (983/984 — 1013) oli Volynian ruhtinas. Hän oli Kiovan suuriruhtinas Vladimir Suuren ja Polotskin prinsessa Rognedin poika.
Elämäkerta

Vsevolod syntyi noin vuosien 983—984 aikana. Hän sai perinnöksi Volynian ruhtinaskunnan, jonka keskuspaikka oli Volodymyr-Volynskyj. Tämä kaupunki mainitaan ensimmäisen kerran historiassa vuonna 988. Sinä vuonna Kiovan suuriruhtinas Vladimir Suuri valloitti volynien ja busanien kaupungin Lodomerin, joka sijaitsi Lugajoen oikealla rannalla. Hän antoi kaupungille oman nimensä Vladimir ja siirsi kaupungin sitten Vsevolodin hallintaan vuonna 988 tai 989.
Turovin ruhtinas Svjatopolk I valloitti Volynian joko 1008 tai 1013, jolloin Vsevolod ei ilmeisesti enää ollut elossa.
Kirjallisuutta

Kirja:Войтович Л.: Княжеские династии Восточной Европы (Itä-Euroopan ruhtinassuvut)
Рыдзевская Е. А. Древняя Русь и Скандинавия IX—XIV вв. М., 1978. 239 с. (Muinainen Rus ja Skandinavia)
Braun F. Das historische Russland im nordischen Schrifttum des X—XIV. Jahrhunderts //FestschriftEugenMogkzum 70. Geburtstag.-Halle. 1924. S. 157—167
Jonsson J.R. Svensk Balladtradition. I. Balladkallor och balladtyper. Stockholm, 1967. 296 s.
Богуславский В. В. Славянская энциклопедия. Киевская Русь — Московия: в 2 т. — М.: Олма-Пресс, 2001. (Kiovan Rus-Moskovia)
Назаренко А. В. Древняя Русь на международных путях. — М.: Языки русской культуры, 2001. (Muinainen Rus kansainvälisillä reiteillä)
Древняя Русь в свете зарубежных источников./ под редакцией Е. А. Мельниковой. — М.: Логос, 1999. (Muinainen Rus ulkomaisissa tietolähteissä)
Viivi Kanerva

Viivi Karoliina Kanerva (o.s. Voutilainen, s. 27. huhtikuuta 1993 Raisio) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2015 lähtien toiminut Susann Sundkvist.
Kanerva on voittanut sisäratojen SM-kilpailuista pronssia korkeushypystä vuonna 2016. Kalevan kisoissa hän oli kolmas 2021. Hän karsiutui loppukilpailusta alle 23-vuotiaiden EM-kilpailuissa 2015. Aikuisten maaottelussa hän kilpaili ensimmäisen kerran 2015.
Ennätyksikseen hän on hypännyt hallissa tuloksen 1,82 metriä (2016) ja ulkona 1,80 (2014).
Wekusko Subdivision

Wekusko Subdivision on Kanadan rataverkkoon kuuluva OmniTRAX-konsernin tytäryhtiön Hudson Bay Railwayn hallinnoima 220 kilometrin pituinen rautatieosuus Manitoban provinssissa Kanadassa. The Pas'sta Wabowdeniin johtava rataosa muodostaa eteläisen osuuden Hudsoninlahdelle johtavasta nk. The Bayline -rautatiestä.
The Pas'sta alkavan Hudson Bay Railwayn rakensi alun perin Kanadan hallitus, ja rataosuus The Pas'n ja Gillamin välillä avattiin liikenteelle vuonna 1918.
Rataosalla liikennöi Winnipegin ja Churchillin välinen VIA Railin henkilöjunavuoro, Hudson Bay. Juna liikennöi kahtena päivänä viikossa kumpaankin suuntaan. Tavaraliikenne on vähäistä, mutta elonkorjuuaikaan tapahtuva vientiin menevän viljan vuoksi liikenne on vilkasta. Vientivilja viedään rautateitse Churchillin satamaan, josta se laivataan 14 viikkoa kestävän sesongin aikana. Muu liikenne käsittää raakapuun sekä malmin kuljetusta.
Viivi Avikainen

Viivi Maria Kristiina Avikainen (s. 7. syyskuuta 1987 Juva) on suomalainen uransa päättänyt aitajuoksija ja moniottelija. Hän on edustanut Juvan Urheilijoita (vuoteen 2010 ja uudestaan vuodesta 2023), Mikkelin Kilpa-Veikkoja (2011–2015), Lahden Ahkeraa (2016–2019) ja Viipurin Urheilijoita (2020–2022).
Kalevan kisoista Avikainen on saavuttanut pronssia 100 metrin aitajuoksusta vuonna 2017. Sisäratojen SM-kilpailuista hän on saavuttanut viisiottelusta hopeaa vuonna 2010 sekä pronssia vuosina 2013 ja 2015. Suomi−Ruotsi-maaottelussa hän voitti 100 metrin aitajuoksun 2017.
Ennätyksikseen Avikainen on juossut 60 metrillä 7,85 (hallissa), 100 metrillä 12,39, 200 metrillä 26,38, 400 metrillä 64,85 (hallissa), 60 metrin aidoissa 8,32 (hallissa) ja 100 metrin aidoissa 13,32. Seitsenottelussa hänen ennätyksensä on 4795 pistettä ja viisiottelussa hallissa 3722 pistettä.
Avikainen päätti aktiiviuransa Lahden Kalevan kisoihin heinäkuussa 2023.
Violet Trefusis

| Violet Trefusis |
| --- | --- |
 Violet Keppel, William Bruce Ellis Rankenin maalaus vuodelta 1919.
Henkilötiedot
Koko nimi:  Violet Trefusis o.s. Keppel
Syntynyt: 6. kesäkuuta 1894 Lontoo, Englanti
Kuollut: 1. maaliskuuta 1972 (77 vuotta) Firenze, Italia
Kansalaisuus:  Yhdistynyt kuningaskunta
Ammatti:  kirjailija
Kirjailija
Tuotannon kieli: englanti, ranska
Aiheesta muualla
Löydä lisää kirjailijoitaKirjallisuuden teemasivulta
Violet Trefusis, syntyjään Keppel (6. kesäkuuta 1894 Lontoo – 1. maaliskuuta 1972 Firenze, Italia) oli englantilainen kirjailija ja julkisuuden henkilö.
Aiheesta muualla

The Paris Review: Feminize Your Canon: Violet Trefusis
http://www.themarginalian.org/2014/06/05/violet-to-vita-love-letters/
Walk on Water

|  Walk on Water |
| --- | --- |
 Losco esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Ira Losco
Levy-yhtiö:  Warner Music Sweden
Kesto:  3:03
Tyylilaji:  pop
Julkaistu:  13. maaliskuuta 2016
Säveltäjä(t):  Lisa Desmond, Tim Larsson, Tobias Lundgren, Molly Pettersson-Hammar, Ira Losco
Sanoittaja(t):  Lisa Desmond, Tim Larsson, Tobias Lundgren, Molly Pettersson-Hammar, Ira Losco
Euroviisutiedot
Vuosi:  2016
Maa:  Malta
Kieli:  englanti
Sijoitus:  12.
Pisteet:  153
Sijoitus semifinaalissa:  3.
Pisteet semifinaalissa:  209
Sanat:  sanoitus
Video:  videolinkki
Walk on Water (suom. Kävellen veden päällä) on maltalaislaulaja Ira Loscon kappale, jolla hän edusti Maltaa Eurovision laulukilpailussa 2016. Se julkaistiin 17. maaliskuuta 2016. Kappaleen ovat säveltäneet ja sanoittaneet Lisa Desmond, Tim Larsson, Tobias Lundgren, Molly Pettersson-Hammar ja Losco itse.
Kappale kilpaili Eurovision laulukilpailun ensimmäisessä semifinaalissa, jossa se sijoittui kolmanneksi 209 pisteellä ja pääsi finaaliin. Finaalissa se sai 153 pistettä ja saavutti sijan 12.
Violet McGraw

| Violet McGraw> Henkilötiedot |
| --- | --- |
Koko nimi:  Violet Elizabeth McGraw
Syntynyt: 22. huhtikuuta 2011 (ikä 13) Kalifornia, Yhdysvallat
Kansalaisuus:   Yhdysvallat
Ammatti:  Näyttelijä
Näyttelijä
Aktiivisena:  2016–
Merkittävät roolit:  Cady (M3GAN)
Aiheesta muualla
IMDb
Violet Elizabeth McGraw (s. 22. huhtikuuta 2011 Kalifornia) on yhdysvaltalainen lapsinäyttelijä. McGraw aloitti näyttelemisen viiden vuoden iässä ja hänen debyyttiroolinsa oli vuoden 2017 televisiosarjassa Reckless Juliets. Hänet tunnetaan myös roolistaan Cadyna vuoden 2022 kauhuelokuvasta M3GAN.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat>  | Elokuvat>  |
| --- | --- | --- | --- | --- |
| 2018 | Ready Player One | Ostoskärryn lapsi |  |  |
| 2019 | Bennett's War | Rebecca |  |  |
| 2019 | Our Friend | Evie Teague |  |  |
| 2019 | Doctor Sleep | Violet |  |  |
| 2021 | Separation | Jenny Vahn |  |  |
| 2021 | Black Widow | nuori Yelena Belova |  |  |
| 2022 | A Christmas Mystery | Violet Pierce |  |  |
| 2022 | I Believe in Santa | Ella |  |  |
| 2022 | M3GAN | Cady |  |  |
| 2025 | M3GAN 2.0 | Cady |  |  |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Jakso(t) | Televisio> Rooli |
| --- | --- | --- | --- | --- |
| 2018 | The Haunting of Hill House | The Haunting of Hill House | 10 jaksoa | Nuori Eleanor "Nell" Crane |
| 2019 | Kova laki: Erikoisyksikkö | Law & Order: Special Victims Unit | 1 jakso | Bailey Shaw |
| 2019 | Love | Love | 2 jaksoa | Nina |
| 2019 | Jett | Jett | 9 jaksoa | Alice |
Aiheesta muualla

Violet McGraw Internet Movie Databasessa. (englanniksi)
Venezuelan rikollisuus

Venezuelan murhatilastoista piirrettyjä käyriä eri lähteiden mukaan.
Sieppaukset kasvoivat räjähdysmäisesti 2000-luvulla Venezuelassa.
Venezuelan rikollisuus on laajaa ja kasvussa. Venezuelan köyhyys, tehoton ja liian vähäväkinen poliisi ja asema huumekaupan solmukohtana ovat luoneet maasta erittäin turvattoman. Väkivaltarikollisuus on kasvanut räjähdysmäisesti presidentti Chávezin ja hänen seuraajansa Maduron valtakaudella. Venezuelan pääkaupunki Caracas on yksi maailman vaarallisimmista pääkaupungeista. Niinpä ulkomaalaisenkin on vaarallista liikkua Venezuelassa.
Rikollisuuden lajit

Venezuelassa tehdään enemmän murhia kuin huumesotaa käyvässä Meksikossa. Latinalaisessa Amerikassa ainoastaan Hondurasissa tehdään enemmän. Kaupungistuminen lisäsi jokin verran rikollisuutta 1950-luvulla. Murhien määrä alkoi kasvaa jo ennen Chavezin valtakautta 1990-luvulla Caracazon levottomuuksien jälkeen. Mutta Chavezin valtakaudella murhien määrä lisääntyi niin, että hallitus lakkasi julkaisemasta virallisia tilastoja vuonna 2004.
Murhatuista enin osa on nuoria miehiä. Myös sieppaukset ovat yleisiä. Pääkaupunki Caracas on maaseutua pahempi, varsinkin pimeällä slummeissa. Pula on aiheuttanut mm ruokarekkojen ryöstelyjä. Venezuela on seksipohjaisen ihmiskaupan lähde, kauttakulku ja vastaanottajamaa. Tämän ihmiskaupan kohteena ovat naiset, lapset ja miehet.
Huumekauppa

Venezuelan korruptoituneilla viranomaisilla on ollut yhteyksiä muiden latinalaisen Amerikan huumekauppaan.
Kolumbian ja Italian mafioiden tiedetään toimineen Venezuelassakin.
Venezuela rikkoi välinsä Yhdysvaltain huumeviraston DEA:n kanssa, koska syytti tätä vakoilusta. Niinpä maa ajoi DEA:n agentit pois vuonna 2005. Tämän jälkeen Venezuelan merkitys huumeiden kauttakulkumaana alkoi kasvaa.
Yhdysvallat syytti myöhemmin puolustusministeriksi nimitettyä Silvaa huumepomoksi, joka salakuljetuttaa Farc-sissien huumeita.[lähde? ]
Yhdysvallat on epäillyt Venezuelan toiseksi vaikutusvaltaisinta, parlamentin puhemies Diosdado Cabelloa ja monia muita huumekaupasta ja rahanpesusta, Cabellon on epäilty olleen kartellin johtaja. Venezuelasta paennut laivaston everstiluutnantti Leamsy Salazar, joka toimi Chavezin ja Cabellon henkivartijana ja avustajana, loikkasi Yhdysvaltoihin ja syytti Cabelloa suuren "Aurinkojen kartellin" päälliköksi. Mutta Venezuelan viranomaiset ovat sanoneen syytösten olevan osa lokakampanjaa. Varovaistenkin arvioiden mukaan korkeita Venezuelan viranomaisia on ollut sekaantunut huumeiden salakuljetukseen Vuonna 1993 alkoivat ensi kertaa tutkimukset joidenkin kansalliskaartin kenraalien osallisuudesta huumekauppaa. Kenraalien kartellia kutsutaan nimellä "Cartel de los Soles", koska kenraalin tunnus on aurinko. Venezuelan sotilastiedustelun viranomaisia on ollut Kolumbian Farc-sissiliikkeenn ja muiden huumeiden salakuljetuksessa. Yhdysvallat epäili aiempaa Venezuelan sotilastiedustelun DIM:in päällikkö Hugo Carvalajia yhdeksi huumekartellin jäsenistä, ja pidätti tämän Arubassa 22. kesäkuuta 2014. Venezuela protestoi.
Tehoton rikosten torjunta

Oikeuslaitos, poliisi ja kriminaalihuolto toimivat huonosti. Vain noin 1/50 rikoksen tekijästä jää kiinni. Venezuela on eräs maailman korruptoituneimmista maista, mikä näkyy oikeuslaitoksessakin. Myös poliisi on joidenkin lähteiden mukaan laajalti korruptoitunut. Rikollisjengit valvovat vankiloita, joissa vankien on helppo hankkia huumeita ja aseita. Niinpä siellä kuolee satoja vankeja vuosittain murhiin ja joitain vankien välisissä "gladiaattoritaisteluissa". Melkein tuhat haavoittuu joka vuosi. Osa vangeista elää ylellisesti, toiset epäinhimillisissä oloissa. Vartijoiden mafiat toimittavat vangeille aseita.
Aiheesta muualla

Maduro pysyy vallassa huumerahojen ansiosta Lapin Kansa 25.08.2017.
Wes Scantlin

Wes Scantlin, 2009
Wesley Reid Scantlin (s. 9. kesäkuuta 1972 Kansas City, Missouri, Yhdysvallat) on post-grunge-yhtye Puddle Of Muddin laulaja-kitaristi. Hän on esiintynyt myös duona Alice in Chains -yhtyeen kitaristin Jerry Cantrellin kanssa sekä Carlos Santanan All That I Am -albumilla.
Wes Scantlinin esikuvia ovat olleet muun muassa AC/DC, Nirvana, Van Halen ja Led Zeppelin.
Aiheesta muualla

Rock-is-life -haastattelu englanniksi (Arkistoitu – Internet Archive)
Vuonna ’85

| ”Vuonna ’85” Eppu Normaali |
| --- | --- | --- |

Singlen tiedot
 Albumilta: Kahdeksas ihme
 Julkaistu: tammikuu 1986
 Tuottaja(t): Mikko Syrjä
 Tyylilaji: suomirock
 Kesto: 04.47
 Levy-yhtiö: Poko Rekords
Listasijoitukset
  Suomen virallinen lista: 1.
Eppu Normaalin muut singlet
| ”Voi kuinka me sinua kaivataan” 1985 | ”Vuonna ’85” 1986 | ”Joka päivä ja joka ikinen yö” 1987 |
Vuonna ’85 on suomalaisen Eppu Normaalin vuonna 1986 julkaistu single ja samanniminen kappale. Kappale on myös albumilla Kahdeksas ihme (1985). Single nousi Suomen virallisen listan ensimmäiselle sijalle.
Kappaleet

| --- | --- |
 12″ A-puoli Vuonna ’85 – 4.47  Koiralla on karvoissaan kirppuja – 3.00 B-puoli Kitara, taivas ja tähdet – 4.40   Pimeyden tango – 3.24  Murheellisten laulujen maa – 3.21  Suomi-ilmiö – 3.31 :  7″ A-puoli Vuonna ’85 – 4.47 B-puoli Koiralla on karvoissaan kirppuja – 3.00  
Lisäksi kappaleesta on liveversio vuoden 2005 Sadan vuoden päästäkin -CD-singlellä. 7″-versio on mukana 20 CD-singlen boksilla Singlet 1978–1991 (2003).
Väivelammi

| Väivelammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′00″N, 25°24′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.519.1.008
Mittaustietoja
Pinnankorkeus:  175,6 m 
Rantaviiva:  0,6 km 
Pinta-ala:  0,013 km² 
 fiVäivelammi 
Väivelammi on Jämsän kaakkoisosassa Jämsänniemellä sijaitseva 1,3 hehtaarin laajuinen järvi. Etäisyys Jämsän keskustasta on kaksitoista kilometriä itäkaakkoon.
Maantiede

Väivelammin pituus on 250 metriä. Järvi on saareton ja sitä ympäröi suoalue. Suoalueen ympärillä on metsäistä mäkimaastoa 180–200 metriä mpy. Noin 400 metriä pohjoiseen sijaitsee Yläinen Vaherjärvi ja noin 700 metriä itään Alainen Vaherjärvi, jonka korkeustaso on noin 55 metriä Väivelammia alempana. Noin 850 metriä etelään sijaitsee Vähä Ruuhijärvi.
Väivelammi kuuluu Nielevän valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Nielevän valuma-alue kattaa Jämsänjoen alueen kaakkoisosan. Nielevän alueen laajin vakavesi Alainen Liesjärvi sijaitsee kuusi kilometriä Väivelammilta luoteeseen. Vaherjärvet kuuluvat Päijänteen alueeseen (14.22), joten niiden vedet laskevat toista reittiä Päijänteeseen.
Viittomakielen tulkki

Viittomakielen tulkki tulkkaamassa konserttia.
Viittomakielen tulkki.
Viittomakielen tulkki on tulkki, jonka työkielistä vähintään yksi on jokin viitottu kieli. 
Viittomakielen tulkki pyrikii välittämään puolueettomasti viestejä kahden eri kielen välillä välillä. Tyypillisesti viittomakielen tulkit tulkkaavat jonkun puhutun ja viitotun kielen välillä, mutta myös viittomakielten välistä tulkkausta tehdään. Tulkkaus tapahtuu pääasiassa simultaanitulkkauksena. Puhutun ja viitotun kielen lisäksi tulkkausta voidaan tehdä muilla kommunikaatiomenetelmillä, kuten kuuroutuneille viitotulla puheella tai kuurosokeille kädestä käteen -viittomisella eli taktiiliviittomisella tai muilla kuurosokeiden kommunikaatiomenetelmillä. Tulkki ei ole kuuron avustaja.
Määrä ja koulutus Suomessa

Suomessa on noin 700 tutkinnon suorittanutta viittomakielen tulkkia, joista noin 450 työskentelee alalla. Osa tulkeista työskentelee myös kielenkääntäjinä ja tulkkivälittäjinä.
Suomessa viittomakielen tulkkien tutkintonimike oli ennen muutosta viittomakielentulkki (AMK), mutta on nykyään vain Tulkki (AMK), ja on 240 opintopisteen laajuinen humanistisen alan ammattikorkeakoulututkinto. Tutkinnon voi suorittaa neljässä vuodessa.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Viittomakielen Tulkit ry (Arkistoitu – Internet Archive)
DIAK - Viittomakielentulkin koulutusohjelma (Arkistoitu – Internet Archive)
Humanistinen ammattikorkeakoulu - Viittomakielentulkin koulutusohjelma (Arkistoitu – Internet Archive)
Wesel

| Wesel |
| --- | --- |

 vaakuna
 Wesel
 Koordinaatit: 51°40′N, 6°37′E 
Valtio:  Saksa
Osavaltio:  Nordrhein-Westfalen
Hallintopiiri:  Düsseldorf
Piirikunta:  Wesel
Hallinto:  
 – Pormestari:  Ulrike Westkamp (SPD)
Pinta-ala:  
 – Kokonaispinta-ala:  122,56 km²
Korkeus:  23 m
Väkiluku (31.12.2022):  61 330
 – Väestötiheys:  500 as./km²
 
 www.wesel.de  
Infobox OKVirheellinen NIMI-arvo: 
Wesel on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin alueella ja kuuluu Düsseldorfin hallintopiiriin. Wesel on Weselin piirikunnan hallintokaupunki. Vuoden 2022 lopussa kaupungissa asui 61 330 ihmistä. Sen pinta-ala on 122,56 neliökilometriä ja asukastiheys 500 as./km².
Berliner Tor Weselissä.
Liittoutuneet pommittivat 1400-luvulla Hansaliittoon kuuluneen Weselin toisessa maailmansodassa maan tasalle. Kaupungin rakennuksista tuhoutui 97 prosenttia. Vuonna 1945 kaupungin asukasluku oli romahtanut 1 900:een vuoden 1939 25 000:sta.
Weselillä on ystävyyskaupunkitoimintaa Yhdysvaltain Hagerstownin, Britannian Felixstowenin, Puolan Kętrzynin ja Saksan Salzwedelin kanssa.
Aiheesta muualla

Kuvia tai muita tiedostoja aiheesta Wesel Wikimedia Commonsissa
Weselin kaupungin viralliset Internet-sivut (saksaksi)
Vuonna 85 – Manse Live Aid

| Vuonna 85 – Manse Live Aid Eri esittäjiä |
| --- | --- | --- |

DVD-julkaisun tiedot
 Äänitetty : syyskuu 2008
 Julkaistu: 29. lokakuuta 2008
 Tyylilaji: manserock
muut julkaisut
|   | Vuonna 85 – Manse Live Aid  |   |
Vuonna 85 – Manse Live Aid on live-DVD, joka julkaistiin 29. lokakuuta 2008. Se sisältää syyskuussa 2008 pidetyn ja taltioidun hyväntekeväisyyskonsertin, joka perustui menestyksekkään "Vuonna 85" -manserock-musikaalin kappaleisiin.
Konsertissa Popedan, Eppu Normaalin, ja Juice Leskisen tunnetuimpia kappaleita esittivät Pate Mustajärvi, Olli Lindholm, Pauli Hanhiniemi, Heikki Salo, Sami Hintsanen, Capri, Matthau Mikojan, Toni Lähteenmäki sekä Johanna Kurkela bändinä toimineen musikaaliorkesteri Alabama House Bandin säestyksellä. Konsertti päättyi esiintyvien artistien yhteislauluun Maksamme velkaa. Juontajana toimi "Vuonna 85" -musikaalin käsikirjoittaja ja ohjaaja, teatterinjohtaja Riku Suokas.
DVD:n myyntituotot lahjoitetaan UNICEFille konsertin lipputulojen tapaan. Konsertti tuotti yli 22 000 euroa.
Kappaleet

Pate Mustajärvi: Kuuma Kesä
Johanna Kurkela: Joka päivä ja jokaikinen yö
Olli Lindholm: Luonas kai olla saan
Pate Mustajärvi: Raswaa koneeseen
Jussi Ojanen: Kaasua komisario Pepponen
Matthau Mikojan: Njet njet
Heikki Salo: Baarikärpänen
Sami Hintsanen & Capri: Mimosan hipiä
Pauli Hanhiniemi: Mene kotiin
Capri: Pimeyden tango
Matthau Mikojan: John Holmes
Heikki Salo: Voi kuinka me sinua kaivataan
Toni Lähteenmäki: Tahroja paperilla
Heikki Salo: Sukset (vaikeata tämä hiihtäminen)
Olli Lindholm & Johanna Kurkela: Viidestoista yö
Pate Mustajärvi: Kaksoiselämää
Toni Lähteenmäki: Tampereen aamu
Pauli Hanhiniemi: Tahdotko mut tosiaan
Olli Lindholm: Musta aurinko nousee
Pauli Hanhiniemi: Punaista ja makeaa
Sami Hintsanen: Vuonna '85
Johanna Kurkela, Pate Mustajärvi, Pauli Hanhiniemi, Olli Lindholm, Toni Lähteenmäki, Jussi Ojanen, Capri, Sami Hintsanen, Matthau Mikojan: Maksamme velkaa
Wallerius

Wallerius tai Valerius on muun muassa seuraavien henkilöiden sukunimi:
Erik Wallerius (1878–1967), ruotsalainen purjehtija
Johan David Valerius (1776–1852), ruotsalainen virkamies ja runoilija
Nils Wallerius (1666–1704), ruotsalainen lääkäri ja Turun akatemian professori
| --- | --- |
: Tällä täsmennyssivulla luetellaan henkilöitä, joilla on sama sukunimi.